Model subiect olimpiada de Istorie, clasa a 9-a, faza nationala

SUBIECTUL I          (40 de puncte) 
Citiţi, cu atenţie, sursele de mai jos:  
A. „Dinastia a XVIII-a inaugurează perioada Regatului Nou (1650? -1805 î.e.n.), odată cu o 
hotărâtă politică de expansiune înspre regiunile Asiei Mici. Ceea ce caracterizează această perioadă 
este militarismul. [...] În Egipt unele triburi nomade au migrat în căutare de pășuni [...]. Prezența lor 
poate fi pusă în legătură cu apariția în Valea Nilului a acelor populații semite de nomazi imigrați și 
trăind aproape în condiții de sclavie, pe care textele akkadice și egiptene îi numesc habiru, iar cele 
ebraice ivri („de dincolo”, veniți din Răsărit ; de unde cuvântul evrei). În secolul al XIII -lea î.e.n. în 
timpul domniei lui Ramses al II-lea - marele faraon constructor, dar și bine cunoscut opresor - evreii 
erau puși la munci grele  în construcții. Această situație grea a d eterminat „fuga din Egipt”. Aceste 
triburi sub conducerea lui Moise (în egipteană Mașu, în ebraică Moșé), au migrat din regiunea Deltei 
spre răsărit.“       ( O. Drâmba, Istoria culturii şi civilizaţiei) 
 
B. „Dar cu Amenofis III (1417-1379 î.e.n) Egiptul revine la o politică de pace, care îi va permite 
faraonului să ridice numeroase și grandioase construcții, de felul magnificului templu de la Karnak. 
Între timp, puterea economică a templelor dedicate zeului Amon – rezultat al unor continui și  
substanțiale privilegii și donații, precum și al unui eficient sistem administra tiv – a făcut ca clerul 
teban să câștige o mare influență exercitată în dauna puterii regale, cu care intră acum în conflict. 
Contra acestei situații va încerca să acționeze, îndată ajuns la tron, tânărul far aon Amenofis IV 
(1379-1362 î.e.n.) –  soțul frumoasei Nefertiti, „ regele eretic “ care inițiază o reformă religioasă 
îndreptată împotriva intereselor prea-privilegiatului și insubordonatului cler al lui Amon, și pentru a 
restabili autoritatea absolută a faraonului. Dar politica sa lipsită de un sprijin din par tea marii 
majorități a populației țării, a eșuat în fața puterii clerului, care se coalizase și cu nobilii, deținători de 
mari domenii.“           (O. Drâmba, Istoria culturii şi civilizaţiei) 
 
C. „Teritoriul Palestinei, aflat sub suzeranitatea mai mult nominală a Egiptului era ocupat la  
est și sud de Marea Moartă – de orașe-state, de micile regate Amon, Moab, Edom, ș.a. [...] Înaintea 
acestora însă Canaanul fusese ocupat  - probabil din jurul anului 2800 î.e.n. – de amoreeni, o altă 
populație semită. Civilizația amoreană se formase sub influența celei babiloniene și a celei egiptene. 
Orașele erau foarte mici ca întindere, dar erau bine organizate și puternic fortificate. Locuitorii 
foloseau unelte și  arme din bronz, precum și obiecte de poadoabă lucrate în aur, argint, fildeș și 
pietre semiprețioase. În morminte se puneau și unelte, podoabe sau alimente necesare „vieții de 
dincolo“ a defunctului. [...] Triburile israeliene au început să pătrundă în Canaan –  după aproape 
patruzeci de ani grei de viață nomadă sub conducerea lui Ioșua, urm așul lui Moise care între timp 
murise.“       ( O. Drâmba, Istoria culturii şi civilizaţiei) 
 
 
 Pornind de la aceste surse istorice, răspundeți următoarelor cerințe:  
1. Menţionaţi, din sursa C, două caracteristici ale civilizației amoreenilor.     4 puncte 
2. Menţionaţi, din sursa B, două cauze care au redus autoritatea faraonului.    4 puncte 
3. Scrieţi o relaţie cauză -efect stabilită între două informaţii selectate din sursa A, precizând 
rolul fiecăreia dintre aceste informaţii (cauză, respectiv efect).      7 puncte 
4. Prezentaţi o consecinţă a faptelor istorice la care se referă sursele A și C pentru poporul 
evreu în secolul al XI-lea î.e.n.          5 puncte 
5. Prezentaţi alte două fapte istorice referitoare la evoluția monarhiei egiptene, în afara celor la 
care se referă sursele date.         10 puncte 
6. Prezentați o asemănare și o deosebire între un monument al arhitecturii orientale și unul al 
artei monumentale romane.           10 puncte